**PROPOSTAS DE ACTUACIÓN FRONTE AS CONSECUENCIAS SOCIAIS E ECONÓMICAS DA CRISE DO CORONAVIRUS.**

**Medidas sociais.**

* **Reforzar a Renda Social Municipal e as Axudas de Emexencia Social** para afrontar as necesidades das e dos menores, familias desfavorecidas e persoas afectadas polo impacto socioeconómico da pandemia.
* **Reforzo dos servizos e axudas sociais** destinadas aos sectores máis vulnerábeis, asignando máis recursos e ampliando as persoas beneficiarias (comedores sociais, becas comedor, talón restaurante, servizo de axuda a domicilio, bonotaxi, aloxamento de persoas sen fogar...).
* **Reforzo dos servizos para facer fronte á violencia machista.** Coordinar con outras administracións un **protocolo de atención e seguimento ás vítimas.**

**Medidas fiscais.**

* **Condonación, durante un período de catro meses, do 100% do aluguer de vivendas municipais** ás persoas en situación de vulnerabilidade.
* **Estudar a ampliación da prórroga, o fraccionamento, a redución ou a condonación de impostos, recibos e taxas, en función das situacións concretas de cada persoa ou empresa.** **Estudar**, en particular**, a exención ou redución de taxas durante catro meses (ou outras axudas) aos locais que estiveron pechados por mor da declaración de estado de alarma e axudas aos negocios de nova creación** cuxa activación viuse interrrompida por esta situación.

**Medidas económicas.**

* **Axilizar o pago a proveedores** para favorecer a liquidez e o mantemento de emprego.
* Axilizar a asinatura dos **convenios nominativos** con distintas entidades e a **convocatoria de subvencións en concorrencia competitiva.** Abono do 80% do total por adiantado.
* **Axilizar a execución do investimento previsto nos Orzamentos de 2020**, reforzando aquelas actuacións que poden ser executadas no presente exercicio e que teñan un maior impacto na dinamización económica e xeración de emprego: **rexeneración urbana, axudas á rehabilitación, vivenda pública, renovación dos mercados municipais, mellora dos equipamentos...**
* **Execución do 100% do orzamento destinado a cultura e reprogramación das actividades previstas.**
* Axilizar o **Plan de dinamización do comercio** e a creación dunha **bolsa de baixos comerciais** en réxime de aluguer. Impulsar **campañas para incentivar o consumo no comercio e hostelaría local** e a creación dun **imaxe de marca** que contribúa a súa posta en valor.
* Impulso e **mellora dos programas de formación para o emprego.**
* Dinamizar a posta en marcha dos traballos do **Consello Económico e Social** e de elaboración dun **Plan de desenvolvemento e industrialización da Coruña e área metropolitana**, que aposte pola diversificación económica e actividades de alto valor engadido. A excesiva dependencia do sector servizos fai da Coruña unha cidade máis vulnerábel ás consecuencias económicas dunha crise como a actual.
* **Demandar a eliminación urxente da regra de gasto, a obrigatoriedade de realizar un plan económico-financeiro, os obxectivos de déficit e os límites de endebedamento dos Concellos,** xa que restrinxen a capacidade de investimento, de reforzamento dos servizos municipais e de contratación de persoal por parte das institucións locais, limitando enormemente a súa capacidade de resposta á crise.